Z A P I S N I K

1. (konstituirajuće) sjednice Vijeća Mjesnog odbora  Moravče
održane 24. lipnja 2021.

Sjednica se održava u Područnom uredu Gradske uprave Sesvete, u Sesvetama, Trg Dragutina Domjanića 4, soba broj 23, s početkom u 11,00 sati.


Sukladno članku 4. Poslovnika o radu Vijeća Mjesnog odbora Moravče, sjednici predsjedava Mladen Latin. Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Moravče.
Predsjedatelj konstatira da je nazočno pet izabranih članova, odnosno zamjenika članova, od ukupno pet  članova Vijeća, što znači da Vijeće može pravovaljano odlučivati.

NAZOČNI IZABRANI ČLANOVI VIJEĆA:
Mladen Latin, Branko Strugar, Jelena Latin, Denis Đurkan, Stjepan Bahlen.

OSTALI NAZOČNI:

· Stipe Jurić
· Katica Sajković

Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva

2. Izvješće Mandatnog povjerenstva o provedenim izborima za članove Vijeća Mjesnog odbora Moravče
3. Polaganje prisege članova Vijeća

4. Izbor predsjednika Vijeća

5. Izbor potpredsjednika Vijeća

6. Pitanja i prijedlozi
Ad 1. Osnivanje i izbor Mandatnog povjerenstva
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave Vijeće jednoglasno donosi

Z A K LJ U Č A K

o osnivanju  i o izboru članova  Mandatnog povjerenstva

1. Osniva  se Mandatno povjerenstvo Vijeća Mjesnog odbora Moravče  (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.


3. U Mandatno povjerenstvo biraju se:


za predsjednika: Mladen Latin;


za članove:       1. Denis Đurkan i



           2. Stjepan Bahlen

Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Moravče.
Predsjednik Mandatnog povjerenstva podnosi izvješće. 
(Potpisano izvješće prilaže se ovom zapisniku.) 

Predsjedatelj otvara raspravu.


Bez rasprave Vijeće jednoglasno, donosi

ZAKLJUČAK
1. Prima se na znanje Izvješće Mandatnog povjerenstva i verificiraju se mandati sljedećim članovima Vijeća Gradske četvrti Sesvete:


( ime i prezime)                                          (kandidacijska lista - skraćeno)

1. MLADEN LATIN
                                      „365 STRANKA RADA I SOLIDARNOSTI“                                   

2. BRANKO STRUGAR                                 „365 STRANKA RADA I SOLIDARNOSTI“
3. JELENA LATIN                                          „365 STRANKA RADA I SOLIDARNOSTI“
4. DENIS ĐURKAN                                        DP, ZELENA LISTA

5. STJEPAN BAHLEN                                    SDP

2. Ovaj će zaključak biti objavljen na oglasnoj ploči u sjedištu Mjesnog odbora Moravče.

Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se ovom zapisniku./

Ad 4. Izbor predsjednika Vijeća

Predsjedatelj obavještava članove Vijeća da je-su u skladu s Poslovnikom Vijeća podnesen je jedan  prijedlog za izbor predsjednika Vijeća.
              Prijedlog  da se za predsjednika izabere  Mladen Latin podnijeli su članovi: Mladen Latin, Denis Đurkan, Jelena Latin, Stjepan Bahlen, Branko Strugar.
            /Prijedlog se prilaže ovom zapisniku./

Predsjedatelj otvara raspravu.

Budući da nitko ne traži riječ, predsjedatelj utvrđuje da je jednoglasno (5 glasova  ZA) izabran kandidat Mladen Latin i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Moravče

1. Za predsjednika Vijeća Mjesnog odbora Moravče izabran  je Mladen Latin.


2. Ovaj će zaključak biti objavljen na oglasnoj ploči u sjedištu Mjesnog odbora Moravče.


Predsjedatelj čestita izabranom predsjedniku i poziva ga da nastavi voditi sjednicu.


Predsjednik zahvaljuje članovima Vijeća na ukazanom mu povjerenju i nastavlja predsjedati.

Ad 5. Izbor potpredsjednika Vijeća

Predsjednik obavještava članove Vijeća da je u skladu s Poslovnikom Vijeća podnesen jedan  prijedlog za izbor potpredsjednika Vijeća.

              Prijedlog da se za potpredsjednika  izabere Branko Strugar podnijeli su članovi: Branko Strugar, Jelena Latin, Mladen Latin, Stjepan Bahlen, Denis Đurkan.             
  /Prijedlog se prilaže ovom zapisniku./


Predsjedatelj otvara raspravu.

Budući da nitko ne traži riječ,  predsjedatelj utvrđuje da je jednoglasno (5 ZA) izabran kandidat Mladen Latin i konstatira da Vijeće donosi
Z A K LJ U Č A K

o izboru potpredsjednika Vijeća


1. Za potpredsjednika Vijeća Mjesnog odbora Moravče izabran je Branko Strugar.


2. Ovaj će zaključak biti objavljen na oglasnoj ploči u sjedištu Mjesnog odbora Moravče.

            Predsjednik čestita izabranom potpredsjedniku.

            Potpredsjednik zahvaljuje članovima Vijeća.

Ad 6. Pitanja i prijedlozi

Budući da nitko ne traži riječ, predsjednik zaključuje sjednicu.

Dovršeno u 11,15 sati.

KLASA: 026-02/21-002/963
URBROJ: 251-06-11-12-21-2
Sesvete, 24. lipnja  2021.                 
Predsjednik

Vijeća Mjesnog odbora

                   Moravče
                                                                                                                                                Mladen Latin
